Αποστολία Ζώη

Βιογραφία

Γεννήθηκε στην Ελασσόνα, στις 6 Ιανουαρίου του 1980 και μεγάλωσε στο Βόλο.
Από ηλικία 4 ετών ξεκίνησε να ασχολείται με την ενόργανη, ενώ, μόλις, σε ηλικία 6 ετών, με το άθλημα των καταδύσεων, σε επίπεδο Πρωταθλητισμού. Στα 8 ήρθε στη ζωή της το θέατρο, όπου για δύο χρόνια συμμετείχε επαγγελματικά στο Θεσσαλικό Θέατρο, στο ρόλο του Κοντορεβυθούλη. Η Αποστολία σε ηλικία 14 ετών, μετακόμισε στη Θεσσαλονίκη, με την Εθνική Ελλάδος, για να ακολουθήσει τη μεγάλη της αγάπη, τις καταδύσεις. Στο ενεργητικό της, ως αθλήτρια, έχει αρκετές Ευρωπαϊκές, Βαλκανικές διακρίσεις καθώς και Πανελλήνια Πρωταθλήματα.
Το 1997 φοιτά στη σχολή της Γυμναστικής Ακαδημίας στη Θεσσαλονίκη και παράλληλα ξεκινά να παρακολουθεί μαθήματα υποκριτικής. 
Λίγο αργότερα, ξεκινά η ενασχόλησή της με το τραγούδι. Στη Θεσσαλονίκη έκανε τα πρώτα της μαθήματα φωνητικής και ξεκίνησε να εμφανίζεται σε κάποια νυχτερινά κέντρα, της πόλης. Εκεί συνεργάστηκε και με την Πέγκυ Ζήνα και το 2002 κατέβηκε στην Αθήνα, αφού ολοκλήρωσε τις σπουδές της. 
Ο Μίλτος Καραντζάς ήταν ο άνθρωπος που ανακάλυψε πρώτος το ταλέντο της Αποστολίας Ζώη και λίγο αργότερα συνάντησε την Εύη Δρούτσα, η οποία θεωρείται και η νονά της, καθώς της "έδωσε" αυτό το επίθετο. Η ίδια, η Εύη Δρούτσα, αναλαμβάνει και την επιμέλεια παραγωγής του πρώτου άλμπουμ της Αποστολίας, που κυκλοφόρησε από τη ΜΙΝΟΣ - ΕΜΙ, με τίτλο "Το Πρώτο Βήμα", το οποίο περιλαμβάνει τις επιτυχίες: Σχεδόν Ποτέ, της ομότιτλης σειράς που προβαλλόταν, τότε, στην ΕΡΤ2, καθώς, επίσης, το Μη Μ' Ακουμπάς και το "Θα Κλάψω Χωρίς Να Με Δεις". Τα 13 τραγούδια αυτού του άλμπουμ, έχουν γράψει οι: Εύη Δρούτσα, ο Μάριος Ψιμόπουλος, η Μαργαρίτα, ο Χριστόδουλος Σιγανός, ο Γιάννης Φατούρος και ο Δημήτρης Σύριος. 
Το χειμώνα 2003-2004 εμφανίζεται με την Πέγκυ Ζήνα, τον Νίκο Βέρτη και τον Θάνο Πετρέλη, ενώ το καλοκαίρι του ίδιου έτους ήταν στο πρώτο νεανικό σχήμα της εποχής, παρέα με την Έλενα Παπαρίζου, τον Νίνο και τον Θάνο Πετρέλη.
Το 2002 κυκλοφορεί το 2ο άλμπουμ της, αυτή τη φορά από τη δισκογραφική Virus, με τίτλο "Από Εδώ Και Πέρα" από το οποίο ξεχώρισαν τρεις μεγάλες επιτυχίες, τα: "Μου Έλειψες", "Δεν Βάζω Εγώ Μυαλό" και "Κρίμα" 
Το διάστημα αυτό η Αποστολία, θεωρείται ένα από τα πιο ισχυρά  ονόματα στη νυχτερινή Αθήνα, με εμφανίσεις στα πιο μεγάλα κέντρα και "δυνατές" συνεργασίες" 
Λίγο αργότερα της ίδιας χρονιάς, κυκλοφορεί το Χριστουγεννιάτικο CD-Single με τίτλο "Το Καλύτερο Δώρο".
Το 2006, η Αποστολία Ζώη, επιστρέφει με νέο άλμπουμ με τίτλο "Θ' Αφήσει Εποχή", με το ομότιτλο τραγούδι να ακούγεται παντού και με μία συνεργασία-έκπληξη, στο HIT "Lipstick, όπου συμμετέχει ο ηθοποιός Γιάννης Τσιμιτσέλης. Το τραγούδι "Τα 'Χω Πάρει" αποτελεί μία από τις επιτυχίες του ίδιου άλμπουμ.
Το 2009 πραγματοποιεί μία guest εμφάνιση 7 επεισοδίων στην επιτυχημένη σειρά του MEGA - S1ngles.
To 2008 κυκλοφορεί το 4ο κατά σειρά αλμπουμ της, με τίτλο "Με Το Χέρι Στην Καρδιά" που είναι σε συνεργασία με έναν από τους μεγαλύτερους Έλληνες στιχουργούς, τον Ηλία Φιλίππου, μέσα από το οποίο ξεχώρισε το τραγούδι "Τι στις 8...Τι Στις 7"
Το διάστημα 2008-2009 παρακολουθεί μαθήματα στο εργαστήρι υποκριτικής, του Θοδωρή Αθερίδη, "Θέατρο των Αλλαγών.
Το 2009 κάνει ακόμα μία guest εμφάνιση στην επιτυχημένη σειρά του MEGA - Η Πολυκατοικία, σε ένα κόντρα ρόλο.
Αργότερα, του ίδιου έτους, η Αποστολία Ζώη, αποφασίζει να κάνει μία παύση και να αποσυρθεί από τα φώτα της δημοσιότητας.
Το 2011 κυκλοφορεί το το τραγούδι "Καθρέφτες".
Το 2013, επιστρέφει νυχτερινή Αθήνα και συνεργάζεται με τον Νίκο Βέρτη και τους Onirama.
Το 2015 επιστρέφει δισκογραφικά από τη Heaven Music, με τα singles "Μια Στιγμή", Άλλη Σαν Εμένα" και "Καλημέρα Ν"α Μου Λες".
Το 2016 κυκλοφορεί το single "Ράγισμα" το οποίο ακούγεται σε όλα τα ραδιόφωνα της χώρας.
Την ίδια χρονιά συμμετέχει και στο επιτυχημένο TV-Show του Αντ1 "Your Face Sounds Familiar" κατακτώντας τη 2η θέση. Το αγαπημένο αυτό show μεταμφιέσεων, φανέρωσε τον "χαμαιλεοντισμό" της Αποστολίας Ζώη.
Το χειμώνα 2016 - 2017 συνεργάζεται με τον Στέλιο Ρόκκο και τον Νίκο Οικονομόπουλο και το καλοκαίρι του ίδιου έτους κυκλοφορεί το νέο της single "Σύντομα" και ξεκινά την καλοκαιρινή της περιοδεία με τον Γιώργο Μαζωνάκη, αποτελώντας ένα δυναμικό "δίδυμο".
Τον Οκτώβριο του 2017, η Αποστολία ταξιδεύει για τις Φιλιππίνες και συμμετέχει στο ριάλιτυ επιβίωσης του Αντ1 «Nomads». Εκεί κατακτά την 1η Θέση, μεταξύ 22 διαγωνιζομένων και αποτελεί, σε παγκόσμιο επίπεδο, τη δεύτερη γυναίκα που καταφέρνει να κερδίσει το παιχνίδι επιβίωσης, το οποίο προβάλλεται πάνω από 15 χρόνια.
Το 2018, επιστρέφει με το single "Φεύγω" το οποίο αγκαλιάζεται από το κοινό. Χαρακτηριστικό του συγκεκριμένου τραγουδιού αποτελεί το γεγονός, ότι το 80% του video clip έχει "γυριστεί" με το κινητό της, στην Καρταχένα της Κολομβίας.
Το 2019 συμμετέχει στην παράσταση «Ζητείται ψεύτης» στον ρόλο της Πίτσας Κίτσας, που είχε ερμηνεύσει στο παρελθόν η Μάρθα Καραγιάννη, αλλά και στο πλευρό του Γιώργου Παρτσαλάκη και του Μάρκου Σεφερλή.